戲作司花謠呈詹進卿大監郎中
作者：楊萬里
朝代：宋

paragraphs: 靈君觴客滕王家，鼇頭仙人作司花。
仙人一笑春風起，開盡仙源萬桃李。
李花冶白桃倡紅，坐客桃霞李雪中。
仙人半酣舞造化，風吹雨打千花空。
嫣香菸色付一掃，病莟殘英又嫌老。
落花已對春風羞，新花也對春風愁。
姚黄魏紫世無種，且據眼前桃李休。